Javaslatok a KASZK tagozatok munkájának dokumentálására:

1. A munkatervekben szereplő vállalások dokumentálására szükség lesz a teljesítések igazolásánál. Minden eseményről készüljön fénykép (fényképek) , legyen jelenléti lista. Az online esemény esetén készüljön felvétel és/vagy képernyőfotó, illetve mentsék le a jelenlévők névsorát. A titkárok készítsenek egy maximum egy oldalas beszámolót minden eseményről, ami a tagozatok szervezésében zajlik majd. (A jövőben rövid tesztek kitöltését kell majd kérni a résztvevőktől.)
2. A tagozati elnökök felelőssége ezeket a dokumentumokat tárolni és havonta elküldeni a KASZK vezetése felé. Ezzel kapcsolatban készítünk majd egy formanyomtatványt , amit elküldünk a tagozati elnökök részére. Az első TIG-et november végén kérjük majd leadni, a pontos dátum benne lesz a nyomtatványt is tartalmazó emailben.
3. Javaslom, hogy minden tagozat hozzon létre egy Teams csoportot, amibe vegyék fel az összes tagot. Amennyiben a jövőben létrehoznak egy eseményt, csatolhatják hozzá a saját tagozat csoportját, így le egyszerűsítve az esemény meghirdetését.
4. A tagozatok által a Teams felületen meghirdetésre kerülő események linkjét tegyék közzé a honlapon, illetve küldjék el a társelnököknek, hogy azt a saját csoportjukban is meg tudják osztani.
5. A beérkezett dokumentumokat a KASZK vezetése ellenőrzi, megfelelő dokumentálás esetén történhet csak meg majd a díjazás.